Coronavirus Omicron LIVE Updates: " दिल्ली में आज आएंगे 20,000 केस, केवल 10% बेड्स भरे हैं"- सत्येंद्र जैन, देश में 1,41,986 नए मामले दर्ज
देश के कई हिस्सों में अब कोरोना वायरस का महाविस्फोट देखने को मिल रहा है। महाराष्ट्र में हर दिन दर्ज होने वाले कोरोना संक्रमितों की संख्या 21 हजार के पार हो गया है। सिर्फ मुंबई में 20 हजार से अधिक केस दर्ज हुए हैं। वहीं, देश में अब हर रोज एक लाख से अधिक कोरोना के मामले दर्ज हो रहे हैं। ओमिक्रॉन संक्रमण दर में भी उछाल दर्ज हो रहा है। अब तक 3 हजार से अधिक केस सामने आ चुके हैं।
नयी दिल्ली: देश अब कोरोना वायरस की तीसरी लहर के बीच फंसा हुआ नजर आ रहा है। हर रोज मामले उछाल के साथ वायरस से संक्रमित मरीजों के आंकड़ें दर्ज हो रहे हैं। हर रोज दर्ज होने वाले आंकड़े अब फिर से एक लाख के पार पहुंच गया है। बीते 24 घंटे में कोरोना के 1 लाख 17 हजार से अधिक मामलों की पुष्टि हुई है। जबकि, 302 लोगों की मौत हुई है। करीब-करीब हर राज्य में कोरोना के नए वेरिएंट ओमिक्रॉन दस्तक दे चुका है। अब तक इसके 3 हजार से अधिक संक्रमित मरीजों की पहचान की जा चुकी है। कई राज्य फिर से लॉकडाउन की ओर बढ़ चला है। पाबंदियां लगाई जा रही है। दिल्ली में शुक्रवार की रात से वीकेंड कर्फ्यू लागू हो गया है, जो सोमवार की सुबह 5 बजे तक रहेगा। राजधानी में पॉजिटिविटी रेट 17 फीसदी से अधिक हो गया है। वहीं, कोरोना की तीसरी लहर को देखते हुए बिहार में सरकार ने स्कूल, कॉलेज और कोचिंग सस्थानों को बंद करने का आदेश दिया है। शिक्षण संस्थानों के साथ छात्रावास भी संचालित नहीं होंगे। इसे तत्काल प्रभाव से लागू कर दिया गया है।  